pythainlp/thai-wiki-dataset-v4 huggingface dataset:
วีรชัย พลาศรัย

วีรชัย พลาศรัย (9 มิถุนายน พ.ศ. 2503 – 16 มีนาคม พ.ศ. 2562) อดีตเอกอัครราชทูตวิสามัญ ผู้มีอำนาจเต็มประจำสหรัฐอเมริกา อดีตเอกอัครราชทูต คณะผู้แทนถาวรไทย ประจำสหประชาชาติ ณ นครนิวยอร์ก สหรัฐ อดีตเอกอัครราชทูตไทยประจำกรุงเฮก ประเทศเนเธอร์แลนด์ อดีตอธิบดีกรมสนธิสัญญาและกฎหมาย กระทรวงการต่างประเทศ อดีตเอกอัครราชทูตประจำกระทรวง (เจ้าหน้าที่การทูต ๑๐) สำนักงานปลัดกระทรวง มีชื่อเสียงในฐานะเป็นหัวหน้าคณะทนายกฎหมายระหว่างประเทศในคดีปราสาทพระวิหาร
เขาได้รับพระราชทานพระบรมราชานุญาตให้ประดับเครื่องราชอิสริยาภรณ์ออเรนจ์-นัสเซา ชั้นอัศวินมหากางเขน ซึ่งได้รับพระราชทานจากสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์เมื่อวันที่ 16 ธันวาคม พ.ศ. 2557
ประวัติ.
วีรชัย พลาศรัย เกิดเมื่อวันที่ 9 มิถุนายน พ.ศ. 2503 เป็นที่รู้จักในฐานะหัวหน้าคณะต่อสู้คดีในการชี้แจงต่อศาลโลกกรณีคดีปราสาทพระวิหาร สมรสกับนางอลิซเบธ พลาศรัย
การเสียชีวิต.
เมื่อวันที่ 16 มีนาคม พ.ศ. 2562 เวลาท้องถิ่น 00.43 น. ดร.วีรชัย ได้ถึงแก่อนิจกรรมอย่างสงบด้วยโรคมะเร็งไขกระดูก ณ โรงพยาบาลแห่งมหาวิทยาลัยจอห์น ฮอปกินส์ เมืองบัลติมอร์ รัฐแมริแลนด์ สหรัฐอเมริกา สิริอายุ 58 ปี มีพิธีพระราชทานเพลิงศพเมื่อวันที่ 25 เมษายน พ.ศ. 2562 ณ วัดมกุฏกษัตริยารามราชวรวิหาร แขวงบางขุนพรหม เขตพระนคร กรุงเทพมหานคร
เครื่องราชอิสริยาภรณ์.
วีรชัย พลาศรัย ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
สตรอนเชียมซัลเฟต

สตรอนเชียมซัลเฟต  เป็นเกลือซัลเฟตของสตรอนเชียม เป็นผงผลึกสีขาวและเกิดขึ้นในธรรมชาติเป็นแร่เซเลสไทน์ และเป็นสารที่ละลายน้ำได้ในน้ำที่มีขอบเขตของ1 ส่วนใน 8,800 มันเป็นที่ละลายน้ำได้ในเจือจางกรดไฮโดรคลอริก และกรดไนตริกและประเมินค่าละลายน้ำได้ในการแก้ไขปัญหาคลอไรด์ด่าง (เช่น โซเดียมคลอไรด์)
พัก (ดาวบริวาร)

พัก  หรือเป็นที่รู้จักว่า Uranus XV เป็นดาวบริวารลำดับที่ 12 นับตามระยะทางจากดาวยูเรนัส ถูกค้นพบเมื่อ เดือนธันวาคม ปี ค.ศ. 1985 วงโคจรของพักอยู่ระหว่างวงแหวนของดาวยูเรนัสกับวงโคจรของมิแรนดา พักมีเส้นผ่านศูนย์กลาง 162 กิโลเมตร ตัวดาวมีสีเทาเข้ม มีหลุมอุกกาบาตมากมายบนดาว 
การค้นพบและชื่อ.
พัก เป็นดาวบริวารที่ใหญ่ที่สุดในดาวบริวารชั้นใน ภาพนี้ถูกถ่ายโดยยานวอยเอจเจอร์ 2 ในวันที่ 30 ธันวาคม ค.ศ. 1985 และได้รับชื่อตอนค้นพบว่า S/1985 U 1 ชื่อ Puck มาจากวรรณกรรมของเชคสเปียร์ เรื่อง "A Midsummer Night's Dream"
ลักษณะทางกายภาพ.
พัก เป็น ดาวบริวารของดาวยูเรนัสที่ใหญ่ที่สุดของดาวบริวารชั้นในขนาดเล็ก ซึ่งมีวงโคจรอยู่ภายในวงโคจรของมิแรนดา พักมีขนาดระหว่าง พอร์ชา (เป็นดาวบริวารชั้นในขนาดใหญ่เป็นอันดับสอง)กับมิแรนดา (เป็นดาวบริวารที่มีขนาดเล็กที่สุดในดาวบริวาร 5 ดวงหลัก)
แอนติโมนีไตรออกไซด์

แอนติโมนีไตรออกไซด์  เป็นสารประกอบอนินทรีย์ด้วยสูตร Sb2O3 มันเป็นสารประกอบในเชิงพาณิชย์ที่สำคัญที่สุดของพลวง มันถูกพบในธรรมชาติเป็นแร่ธาตุวาเลนทิไนต์ และเซนาร์มอนไทต์ เช่นเดียวกับโพลิเมอร์ออกไซด์ได้มากที่สุด Sb2O3 ละลายในสารละลายเท่านั้นที่มีการย่อยสลาย
ดุบเนียม

ดุบเนียม  คือธาตุที่มีหมายเลขอะตอม 105 และสัญลักษณ์คือ Db ดุบเนียมเป็นธาตุกัมมันตรังสีที่ถูกสังเคราะห์ขึ้น ดุบเนียม-268 เป็นไอโซโทปที่เสถียรของมันมีครึ่งชีวิตประมาณ 16 ชั่วโมง
ดุบเนียม ตั้งชื่อตามเมืองดุบนา ในประเทศรัสเซีย
เวียดเจ็ทแอร์

เวียดเจ็ทเอวิชัน  ดำเนินการในชื่อ สายการบินเวียดเจ็ทแอร์ หรือ เวียดเจ็ท เป็นสายการบินต้นทุนต่ำสัญชาติเวียดนาม และเป็นสายการบินเอกชนแห่งแรกของเวียดนาม จัดตั้งขึ้นเมื่อเดือนพฤศจิกายน พ.ศ. 2550 เริ่มให้บริการในเดือนธันวาคม พ.ศ. 2554 เวียดเจ็ทแอร์ กลายเป็นสายการบินเอกชนรายที่สอง ที่ให้บริการเส้นทางบินภายในประเทศเวียดนาม และ เป็นสายการบินลำดับที่ 5 ที่ให้บริการเที่ยวบินเชิงพาณิชย์ในประเทศเวียดนาม และ เที่ยวบินเชิงพาณิชย์ระหว่างประเทศ
เนื่องจากปัญหาการชะลอตัวของเศรษฐกิจทั่วโลก และ ปัญหาเกี่ยวกับกฎข้อบังคับด้านการบินของเวียดนาม จึงทำให้เกิดความล่าช้าในการเริ่มต้นดำเนินงานของสายการบินเวียดเจ็ทแอร์ แม้ว่ากลุ่มทุนแอร์เอเชียจากมาเลเซีย ประกาศจะเข้าร่วมถือหุ้น 30% ก็ตาม แต่ก็ล้มเหลวที่จะได้รับการอนุมัติตามกฎข้อบังคับของประเทศเวียดนาม และแอร์เอเชียได้ถอนหุ้นออกไปในที่สุด
ในวันที่ 25 เดือนธันวาคม พ.ศ. 2554 สายการบินเวียดเจ็ทแอร์ ได้เริ่มทำการบินเที่ยวบินแรกจาก ท่าอากาศยานนานาชาติเติ่นเซินเญิ้ต ในนครโฮจิมินห์ซิตี สู่ ท่าอากาศยานนานาชาตินอยไบ ที่กรุงฮานอย
ในวันที่ 27 กุมภาพันธ์ 2555 สายการบินเวียดเจ็ทแอร์ ได้ให้บริการเที่ยวบินจำนวนทั้งหมด 360 เที่ยวบินจากวันที่เริ่มต้นดำเนินงาน และ มีจำนวนผู้โดยสารมากกว่า 40,000 ที่นั่ง ภายใต้การบริหารงานของ Sovico Holdings 
กิจการองค์กร.
การดำเนินงาน.
สายการบินเวียดเจ็ทแอร์มีแผนที่จะขยายโครงข่ายการบินจาก นครโฮจิมินห์ซิตี และ ดานัง ไปยัง ประเทศในแถบเอเชีย เช่น ประเทศสิงคโปร์, ประเทศจีน, ประเทศไทย, ประเทศเกาหลีใต้ และ ประเทศญี่ปุ่น สายการบินได้มีการแต่งตั้ง Brian Presbury เป็นประธานเจ้าหน้าที่บริหาร ในเดือนพฤษภาคม พ.ศ. 2551
สำนักงาน.
มีสำนักงานตั้งอยู่ที่ ชั้น 8 ของอาคาร CT plaza เขต Tan Binh ในนครโฮจิมินห์ซิตี และมีสาขาที่กรุงฮานอย ที่ตั้งอยู่ที่ อาคาร HD ฺBank
ผลประกอบการ.
ผลประกอบการของเวียดเจ็ทแอร์ ในช่วงปี 2017-2022:
จุดหมายปลายทาง.
ข้อตกลงการบินร่วม.
ณ เดือนมีนาคม ค.ศ. 2024 เวียดเจ็ทแอร์มีข้อตกลงการบินร่วมกับสายการบินต่างๆ ดังต่อไปนี้:
ฝูงบิน.
ณ เดือนมีนาคม ค.ศ. 2024 เวียดเจ็ทแอร์มีเครื่องบินประจำการในฝูงบินดังนี้:
เวียดเจ็ทแอร์มีอายุฝูงบินเฉลี่ย 7.2 ปี
ไพร พัฒโน

ไพร พัฒโน #เปลี่ยนทาง (เกิด 7 มกราคม พ.ศ. 2507) เป็นนักการเมืองชาวไทย อดีตนายกเทศมนตรีนครหาดใหญ่ อดีตสมาชิกสภาผู้แทนราษฎรจังหวัดสงขลา อดีตกรรมการบริหารพรรคเศรษฐกิจไทย
ประวัติ.
ไพร เกิดเมื่อวันที่ 7 มกราคม พ.ศ. 2507 เป็นบุตรนายไสว นางละเอียด พัฒโน ด้านครอบครัวสมรสกับนางทิพย์วรรณ พัฒโน มีธิดา 3 คน
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ ระดับปริญญาโทด้านการตลาด จาก College of Natre Dame ประเทศสหรัฐอเมริกา และระดับปริญญาเอก สาขารัฐประศาสนศาสตร์ จากมหาวิทยาลัยราชภัฏสวนดุสิต
งานการเมือง.
ไพร เป็นอาจารย์ประจำคณะวิทยาการจัดการ มหาวิทยาลัยสงขลานครินทร์ สาขาการตลาด ก่อนที่จะลาออกมาลงสมัครรับเลือกตั้งสมาชิกสภาผู้แทนราษฎร และได้รับเลือกครั้งแรกใน พ.ศ. 2539 สังกัดพรรคประชาธิปัตย์ และต่อมาก็ได้รับเลือกอีกหนึ่งครั้งใน พ.ศ. 2544 ก่อนที่จะลาออกมาเป็นนายกเทศมนตรีนครหาดใหญ่ จนถึง พ.ศ. 2564 ซึ่งมีประกาศเลือกตั้งนายกเทศมนตรีทั่วประเทศไทย 
กระทั่งวันศุกร์ที่ 11 มีนาคม พ.ศ. 2565 นายไพรได้ยื่นหนังสือลาออกจากการเป็นสมาชิกพรรคประชาธิปัตย์โดยได้โพสต์ภาพหนังสือลาออกลงเพจเฟซบุ๊ก โดยในวันพฤหัสบดีที่ 17 มีนาคม พ.ศ. 2565 ไพรได้ให้สัมภาษณ์กับผู้สื่อข่าวว่าได้ย้ายมาสังกัดพรรคเศรษฐกิจไทย พร้อมกับประกาศว่าตัวเองเป็นหนึ่งในคณะกรรมการบริหารพรรคในการเลือกตั้งคณะกรรมการบริหารพรรคชุดใหม่ในการประชุมใหญ่สามัญประจำปี ในวันศุกร์ที่ 18 มีนาคม พ.ศ. 2565
สมาชิกสภาผู้แทนราษฎร.
ไพร พัฒโน ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
รักสุดเพี้ยนของยัยเกรียนหลุดโลก!

รักสุดเพี้ยนของยัยเกรียนหลุดโลก!  หรือที่เรียกกันทั่วไปว่า Chū-2 (จู-นิ) เป็นนิยายเรื่องหนึ่งที่เขียนขึ้นโดย โทระโกะ และวาดภาพประกอบโดย โอซากะ โนโซมิ นิยายเรื่องนี้เคยชนะการประกวดด้วยรางวัลชมเชยในงาน เกียวโต แอนิเมชั่น อวอร์ด ในปี 2553 และได้รับการตีพิมพ์ในปีถัดมา จำนวน 2 เล่มจบ และได้นำมาทำเป็นแอนิเมชั่น จำนวน 12 ตอน โดย เกียวโตแอนิเมชัน ฉายในช่วงวันที่ 4 ตุลาคม - 19 ธันวาคม 2555 และตอนย่อยเป็นออริจิเนชั่นเน็ตวิดีโอ (โอเอ็นเอ) เผยแพร่ผ่านเว็บไซต์ยูทูบ ตั้งแต่วันที่ 27 กันยายน - 1 พฤศจิกายน 2555 รวมไปถึงในอนาคต ได้จัดทำเป็น ออริจิเนชั่น วิดีโอ แอนิเมชั่น (โอวีเอ) ซึ่งจะออกวางจำหน่ายในวันที่ 19 มิถุนายน 2556 รวมไปถึงมีภาคที่ 2 ของเรื่องออกมา.
เนื้อเรื่อง.
เริ่มมาจากเด็กผู้ชายคนหนึ่งที่ชื่อ โทงาชิ ยูตะ นักเรียนชั้นมัธยมปลาย ในครั้งที่เขาเรียนอยู่โรงเรียนมัธยมต้น เขาเป็นโรคเพ้อฝันจากความเป็นจริง (; โรมาจิ: "chūnibyō"; : ภาวะป่วยของนักเรียน ม.ต้น ปี 2) โดยคิดว่าเขามีพลังพิเศษที่ได้รับมา และเรียกตัวเองว่า Dark Flame Master ทำให้เขารู้สึกแปลกแยก และเมื่อหลุดพ้นจากภาวะดังกล่าว เขารู้สึกอายทุกครั้งและพยายามจะลืม ๆ มันไปให้หมด และเริ่มต้นชีวิตใหม่ในโรงเรียนมัธยมปลาย แต่แล้วเขาก็ต้องมาพบกับ ทาคานาชิ ริกกะ ที่มีภาวะเพ้อฝันอยู่คนเดียวเช่นเดียวกับเขาในสมัยก่อน ซึ่งเธอรู้ว่าเขาก็เคยชอบในเรื่องพลังพิเศษแบบเดียวกับเธอเช่นกัน จึงเกาะติดเขาอยู่บ่อย ๆ และทำให้ชีวิตเขาวุ่นวายขึ้น
 เด็กหนุ่มมัธยมปลายที่เคยเชื่อเรื่องพลังพิเศษและมีอาการ Chuunibyou มาก่อน เคยเรียกตัวเองว่า Dark Flame Master เมื่อเขาโตขึ้นและเข้าใจสิ่งที่น่าอายที่เคยทำมา เขาจึงพยายามลืมเรื่องราวเพ้อเจ้อที่เขาเคยทำมาให้หมด เลือกที่จะเรียนในโรงเรียนที่ห่างไกลเพื่อที่จะไม่ต้องพบเพื่อนร่วมชั้นม.ต้นที่รู้ว่าเขาเคยมีอาการแบบนั้น แต่หลังจากที่เขาพบกับริกกะที่รู้ความลับของเขาในโรงเรียนม.ปลาย ก็ต้องพบกับเรื่องวุ่นวายมากมาย
 สาวที่อยู่ห้องเดียวกับยูตะ และอาศัยกับพี่สาวในอพาร์ตเมนต์เดียวกับเขา เชื่อในเรื่องเหนือธรรมชาติมาก ปกติจะสวมผ้าคาดตา , คอนแท็คเลนส์สีทอง และผ้าพันแผล เชื่อว่าตัวเองมี เนตรทรราช (; โรมาจิ: "Jaō Shingan") พอมาได้ยินยูตะพูดเรื่อง Dark Flame Master ตามลำพัง ทำให้เธอเกาะติดเขามากยิ่งขึ้น ถึงดูจะกล้าแสดงออกในเรื่องแปลก ๆ แต่ถ้าคุยกับคนแปลกหน้าจะแสดงอาการเขินอายเป็นบางครั้ง
 หัวหน้าห้องในชั้นเรียนของยูตะ เป็นคนฉลาดและร่าเริง เอาใจใส่ต่อคนอื่นในห้องจนเป็นที่ชื่นชอบของนักเรียนในห้อง แต่ความจริงเธอก็มีอาการ Chuunibyou มาก่อนแบบยูตะเช่นกัน แถมเคยเรียกตัวเองว่า Mori Summer (หรืออีกชื่อ Mori Samā) แต่เมื่อโตขึ้น เธอจึงพยายามลืมเรื่องราวที่เกิดขึ้นทั้งหมดด้วยการเข้าไปลบตัวตนอีกคนหนึ่งในโลกอินเทอร์เน็ต และทำลายหลักฐานของ Mori Summer ทั้งหมด แถมเธอก็ไม่ค่อยชอบคนที่มีอาการ Chuunibyou นัก แต่หลังจากที่เดโคโมริเอาเรื่อง Mori Summer มาเผยผ่านมาบิโนเกียน เธอจึงต้องจำใจตามน้ำเพื่อหาโอกาสในการลบตัวตนอีกคนของเธอให้ได้
 รุ่นพี่ที่ดูจะไร้เรื่องกังวลใด ๆ และใจเย็นเสมอ หลับได้ทุกที่โดยใช้หมอนที่เธอพกไว้ในกระเป๋า และมีความสามารถพิเศษที่เรียกว่า Cell Phone no Cell Phone ที่ใช้หาของที่สูญหาย
 นักเรียนม.3 ที่มีหลาย ๆ อย่างคล้ายริกกะ เป็นเหมือนข้ารับใช้ของริกกะ
 น้องสาวคนเล็กในครอบครัวยูตะ
 น้องสาวคนรองในครอบครัวยูตะ
 เพื่อนร่วมชั้นของยูตะ
 พี่สาวของริกกะ อาศัยในที่พักเดียวกับน้องสาว
 อาจารย์ประจำห้องของยูตะ
พระเจ้าราเชนทรพิกรม ศาหะ

พระเจ้าราเชนทรพิกรม ศาหะ เป็นพระมหากษัตริย์เนปาล พระราชสมภพเมื่อปี พ.ศ. 2356 เป็นพระราชโอรสของ พระเจ้าคีรวาณยุทธพิกรม ศาหะ พระราชสมภพที่กรุงกาฐมาณฑุ ราชอาณาจักรเนปาล 
เมื่อพระองค์มีพระชนมายุได้ 3 ปี พระราชบิดาพระองค์ คือ พระเจ้าคีรวาณยุทธพิกรม ศาหะ ได้สวรรคต พระองค์จึงขึ้นครองราชย์เป็นพระมหากษัตริย์เนปาลเมื่อวันที่ 20 พฤศจิกายน พ.ศ. 2359 นับเป็นพระมหากษัตริย์ที่ครองราชย์ตั้งแต่ยังน้อยของราชอาณาจักรเนปาล สละราชสมบัติให้ พระเจ้าสุเรนทรพิกรมศาหะ พระราชโอรสของพระองค์ จึงขึ้นครองราชย์เป็นพระมหากษัตริย์เนปาล เมื่อ พ.ศ. 2390 ครองราชย์ได้ 30 ปี และเสด็จสวรรคตเมื่อ พ.ศ. 2421 พระชนมายุได้ 68 พรรษา
ทางหลวงแผ่นดินหมายเลข 1410

ทางหลวงแผ่นดินหมายเลข 1410 (บ.ไชยเจริญ–บ.ด้าย) สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัดหมายเลข 1173 พ.ศ. 2527 ในสมัยที่พลเอกเปรม ติณสูลานนท์เป็นนายกรัฐมนตรี เป็นหนึ่งในถนนสายสำคัญในยุทธศาสตร์การปราบปรามคอมมิวนิสต์ในเขตดอยหลวง จังหวัดเชียงราย นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม ต่อมาช่วง บ.ไชยเจริญ-บ.ด้าย ถูกกำหนดหมายเลขใหม่ให้เป็นทางหลวงแผ่นดินหมายเลข 1410
พระครูถาวรวิริยคุณ (คง ฐิตวิริโย)

พระครูถาวรวิริยคุณ หรือ หลวงพ่อคง ฐิติวิริโย ท่านเป็นเจ้าอาวาสวัดเขากลิ้ง องค์แรกและองค์ปัจจุบัน ชื่อเกิดของท่านคือ นายคง แก่นไม้อ่อน ท่านเกิดเมื่อวันที่ 19 กันยายน พ.ศ. 2466 ตรงกับปลายรัชสมัยพระบาทสมเด็จพระมงกุฎเกล้าเจ้าอยู่หัว ที่บ้านบางพลับน้อย ตำบลบางพลับ อำเภอสองพี่น้อง จังหวัดสุพรรณบุรี มีพี่น้องร่วมบิดามารดาเดียวกัน ๔ คน วัยเด็ก ท่านได้ย้ายจากจังหวัดสุพรรณบุรีมาอยู่ที่จังหวัดเพชรบุรี โดยย้ายมาอยู่กับย่าพลอย และท่านก็เป็นผู้ดูแลด้านการศึกษา อบรมเลี้ยงดูให้เป็นคนดี ท่านได้เข้าเรียนที่โรงเรียนเบญจมเทพอุทิศโรงเรียนนี้จะอยู่ใกล้ ๆ กับ วัดชีประชาอินทร์ อำเภอเมืองเพชรบุรี จังหวัดเพชรบุรี เรียนได้ 2 ปี ก็ย้ายออกเนื่องจากญาติของท่านต้องย้ายมารับราชการที่จังหวัดภูเก็ต และย่าพลอยได้ส่งหลวงพ่อท่านไปอยู่ที่วัดปากท่อ จังหวัดราชบุรี หลวงพ่อท่านได้เรียนหนังสือที่วัดปากท่อ 3 ปี ต่อมาท่านก็กลับมาอยู่ที่ภูเก็ตกับย่าพลอยเหมือนเดิม แต่ต่อมาคุณยายพลอยได้ถึงแก่กรรมด้วยโรคอหิวาตกโรค ทำให้ชีวิตของท่านอยู่อย่างโดดเดี่ยวเดียวดาย ไม่มีความสุข ต่อมาปู่ของท่านได้รู้ข่าว จึงได้ลงไปรับท่านขึ้นมาที่ภูเก็ตและดูแลที่ บ้านปากคลองกุ่ม ระหว่างนั้นท่านก็ช่วยปู่ทำนาด้วย ต่อมา 2 ปีให้หลัง ท่านก็ได้เข้าเรียนหนังสือที่ โรงเรียนวัดราษฎร์บำรุงแห่งนี้ จังหวัดเพชรบุรี จนกระทั่งจบการศึกษาชั้นประถมปีที่ ๔ ต่อมาท่านได้ช่วยคุณปู่ของท่านทำนาต่อจนอายุครบ 21 ปี ปู่จึงได้นำหลวงพ่อท่านเข้าสู่บวรพระพุทธศาสนา ท่านได้เข้าอุปสมบทในปี พ.ศ. 2487 ณ วัดสนามพราหมณ์ จังหวัดเพชรบุรี โดยมีหลวงพ่อเดช เจ้าอาวาสวัดสนามพราหมณ์ เป็นพระอุปัชณาย์ ท่านได้เริ่มศึกษาพระธรรมวินัย จนกระทั่งได้สอบเป็นนักธรรมชั้นตรี เมื่อท่านได้อุปสมบทผ่านไปแล้ว 1 พรรษา ท่านได้สึกออกมาใช้ชีวิตฆราวาสตามเดิม และมาใช้ชีวิตอยู่ที่บ้านโงหีบ ตำบลท่ากระเทียม อำเภอท่ายาง จังหวัดเพชรบุรี และได้เจอเนื้อคู่ ท่านได้แต่งงานและมีบุตรด้วยกัน 4 คน ท่านได้ใช้ชีวิตเป็นฆราวาสมาระยะหนึ่ง ท่านก็ได้มีความคิดที่จะกลับไปอุปสมบทอีกครั้งหนึ่ง โดยคราวนี้ท่านมีความตั้งใจเป็นอย่างสูง และท่านได้เข้าอุปสมบทครั้งที่ 2 เมื่ออายุได้ 41 ปี ท่านก็ได้มาจำพรรษาอยู่วัดวิบูลย์ประชาสรรค์(วัดท่ากระเทียม) ตำบลท่ายาง อำเภอท่ายาง จังหวัดเพชรบุรี จนประชาชนได้รักใคร่และให้ความศรัทธาท่านเป็นอย่างมาก ต่อมาท่านได้ออกธุดงค์ไปหาที่สงบจนได้จิตสงบถือจิตเมตตา และประสบกับโรคไข้ป่ามากมาย แต่ท่านก็ไม่ย่อท้อเดินธุดงค์มาจนถึงบ้านตอไม้แห้งซึ่งชาวบ้านไม่มีที่ทำกิน และพอไปถึงบ้านตอไม้ ประชาชนต่างก็ดีใจ และนิมนต์ให้ท่านปักกลดที่หมู่บ้าน เดินทางไปกราบเรียนพระอุปัชณาย์ของท่าน คือ พระครูญาณประยุติ (หลวงพ่อเรียน) ท่านได้ทำนายว่า หลวงพ่อจะประสบแต่ความสำเร็จในทุก ๆ อย่าง หลวงพ่อท่านได้กราบลาพระอุปัชฌาย์และรับคำอวยพรของอาจารย์ และท่านได้ทำการลงมือสร้างวัดขึ้นมา หลวงพ่อได้สร้างวัดสำนักสงฆ์ และปฏิสังขรณ์สิ่งต่าง ๆ จนท่านสร้างอุโบสถสำเร็จเมื่อปี พ.ศ. 2525 แต่ยังไม่ได้ฝังลูกนิมิต ต่อมาทางราชการศาสนาได้ประกาศตั้งวัดขึ้นในวันที่ 24 กรกฎาคม พ.ศ. 2528 และได้พระราชทานวิสุงคามสีมาเมื่อวันที่ 23 เมษายน พ.ศ. 2529 โดยหลวงพ่อคงท่านได้รับการแต่งตั้งเป็นเจ้าอาวาสรูปแรกแห่งวัดเขากลิ้ง และสืบต่อมาจนถึงปัจจุบัน จากที่หลวงพ่อท่านได้ทำนุบำรุงศาสนาเป็นเวลานานท่านจึงได้รับแต่งตั้งให้ดำรงตำแหน่งฐานาจากท่านเจ้าคุณเทพฯ ผู้ช่วยเจ้าอาวาสวัดเบญจมบพิตร และต่อมาได้รับแต่งตั้งเป็นสมณศักดิ์เป็น พระครูถาวรวิริยคุณ และได้เป็นพระอุปัชฌาย์ทำหน้าที่กุลบุตรผู้ที่เข้ามาขอบวชในบวรพระพุทธศาสนาจนถึงปัจจุบัน
โครงสร้างทรงโค้งมีสัน

โครงสร้างทรงโค้งมีสัน  เป็นโครงสร้างทรงโค้งแบบหนึ่งซึ่งเกิดขึ้นในบริเวณจุดที่ตัดกันระหว่างโครงสร้างทรงโค้งประทุน (barrel vault) จำนวนสองหรือสามส่วนเข้าด้วยกัน ซึ่งจะทำให้เกิดสันซึ่งมักจะตกแต่งด้วยบริเวณโค้งสันด้วยหินแกะสลักเป็นลายต่าง ๆ 
เมื่อนำมาเปรียบเทียบกับโครงสร้างทรงโค้งสันทแยงมุม (groin vault) ซึ่งเป็นโครงสร้างของเพดานโค้งในยุคที่เก่ากว่า โดยกลไกคือการถ่ายเทน้ำหนักของบริเวณเพดานลงออกด้านข้างไปยังบริเวณเสาโดยรอบ ซึ่งเหมือนกันกับแบบโค้งสัน เพียงแต่แบบใหม่นี้สามารถทำให้สถาปนิกสามารถสร้างสรรค์ความอลังการได้มากกว่าโดยเฉพาะในสมัยสถาปัตยกรรมกอทิกในช่วงปลายคริสต์ศตวรรษที่ 11 ซึ่งในขณะนั้นถือว่าเป็นเทคโนโลยีแบบใหม่ ซึ่งมักจะคู่กันกับครีบยันลอย ซึ่งต่างกับสมัยโรมาเนสก์ที่ใช้เพียงครีบยันธรรมดาและกำแพงอันหนาเพื่อรับแรงโดยตรงจากโครงสร้างทรงโค้งแบบครึ่งวงกลม
ในสถาปัตยกรรมกอทิก โครงสร้างทรงโค้งมีสันนี้เป็นวิธีที่กระจายน้ำหนักรวมลงที่ปลายเสาโดยตรงโดยไม่ผ่านผนังหรือกำแพง ซึ่งทำให้สามารถสร้างกำแพงที่บาง สูง และยังเป็นบานหน้าต่างขนาดใหญ่เพื่อใส่งานกระจกสีได้อย่างง่ายดาย และจากบริเวณปลายเสาก็ถ่ายเทน้ำหนักลงที่ครีบยันลอย
โครงสร้างทรงโค้งมีสันในสมัยแรกซึ่งฝังอยู่ในโครงสร้างของสถาปัตยกรรมโรมาเนสก์จะพบตัวอย่างได้ที่บริเวณทางเดินข้างของบริเวณร้องเพลงสวดของมหาวิหารเดอรัม และที่โบสถ์แซ็ง-เอเตียนแห่งก็อง ซึ่งทั้งสองที่นี้เป็นวิหารในยุคแรก ๆ ที่มีการใช้โครงสร้างทรงโค้งมีสันเข้ากับสถาปัตยกรรมโรมาเนสก์
โครงสร้างทรงโค้งมีสันแบบอื่น ๆ.
โครงสร้างทรงโค้งมีสันยังสามารถพบได้ถึงหกแฉก ซึ่งเรียกกันว่า "โครงสร้างทรงโค้งมีสันหกแฉก" (sexpartite vault) ซึ่งเกิดบริเวณจุดที่ตัดกันของโครงสร้างทรงโค้งประทุนจำนวนสามส่วน โดยจะมีทั้งหมดหกสัน
อาร์ซู (นักฟุตบอล)

อาร์ตูโร การ์ซิอา มุญโญซ  หรือรู้จักกันในชื่อ อาร์ซู เกิดเมื่อวันที่ 17 มีนาคม ค.ศ. 1981 เป็นนักฟุตบอลชาวสเปน ปัจจุบันเล่นให้กับสโมสรฟุตบอลบีอีซี เทโรศาสน ในไทยพรีเมียร์ลีก ตำแหน่งกองกลางตัวรับหรือเซ็นเตอร์แบ็ก
เองการ์นาซิออน (ประเทศปารากวัย)

เองการ์นาซิออน  เป็นเมืองหลักของจังหวัดอิตาปูอา ประเทศปารากวัย ตั้งอยู่ทางทิศใต้-ตะวันออกของจังหวัด ทางฝั่งขวา (ตะวันตก) ของแม่น้ำปารานา อยู่ตรงข้ามกับเมืองโปซาดัส ของประเทศอาร์เจนตินา เมืองมีพื้นที่ 558 กม² และมีประชากร 93,497 คน (ค.ศ. 2002)
สุลต่านมูฮัมมัด อาลี แห่งบรูไน

สุลต่านมูฮัมมัด อาลี อิบนี มูฮัมมัด ฮาซัน (ครองราชย์ ค.ศ 1660–1661) มีอีกพระนามว่า มาร์ฮุมตุมบังดีรุมปุต  เป็นสุลต่านบรูไนองค์ที่ 13 การปลงพระชนม์พระองค์ภายหลังนำไปสู่จุดเริ่มต้นสงครามกลางเมืองบรูไนระหว่างฆาตกรของพระองค์กับสุลต่านมุฮ์ยิดดิน ซึ่งกลายเป็นสงครามกลางเมืองเรื่องผู้สืบทอดที่ยืดเยื้อเป็นเวลาหลายปี
ตราแผ่นดินของเนปาล

<ns>0</ns>
 <revision>
 <parentid>10398204</parentid>
 <timestamp>2023-10-16T09:44:08Z</timestamp>
 <contributor>
 <ip>49.237.41.13</ip>
 </contributor>
 <origin>11073482</origin>
 <model>wikitext</model>
 <format>text/x-wiki</format>
ตราแผ่นดินของเนปาล ประกาศใช้อย่างเป็นทางการ เมื่อวันที่ 28 พฤษภาคม พ.ศ. 2551 ภายหลังสิ้นสุดสงครามกลางเมืองเนปาล ต่อมาได้มีการแก้ไขรายละเอียดบางส่วนของตราแผ่นดิน ให้สอดคล้องกับมุทราศาสตร์ตามหลักคิดของสังคมนิยม มีส่วนประกอบคือ 
มีคำขวัญในริบบิ้นสีแดง เขียนว่า แผ่นดินแม่มีค่ายิ่งกว่าสวรรค์ (สันสกฤต:जननी जन्मभूमिष्च स्वर्गादपि गरीयसी)
ไอเอิร์น(II) ออกไซด์

ไอเอิร์น(II) ออกไซด์  เป็นหนึ่งในไอเอิร์นออกไซด์ เป็นผงสีดำที่มีสูตรทางเคมี FeO ประกอบด้วยเหล็กในสถานะออกซิเดชันจาก 2 พันธะของออกซิเจน รูปแบบที่แร่ธาตุของมันเป็นที่รู้จักกันว่า Wüstite ไม่ควรจะสับสนกับสนิม ซึ่งมักจะประกอบด้วยไฮเดรทไอเอิร์น(III) ออกไซด์ (เฟอริกออกไซด์) ระยะยาวอาจจะใช้มากขึ้นอย่างอิสระเพื่อเป็นสารประกอบไม่ใช่ทางทฤษฎี เป็นอัตราส่วนขององค์ประกอบเหล็ก และออกซิเจนอาจแตกต่างกันไป ตัวอย่างมักจะขาดเหล็กที่มีองค์ประกอบตั้งแต่ Fe0.84O to Fe0.95O.
ตราแผ่นดินของอิสราเอล

ตราแผ่นดินของอิสราเอล เริ่มใช้วันที่ 10 กุมภาพันธ์ ค.ศ. 1949 มีส่วนประกอบคือโล่ เป็นรูปคันประทีป, ช่อมะกอก ใต้คันประทีปมีอักษรฮิบรูเขียนว่า อิสราเอล (ฮิบรู:ישראל)
(เบนซิลิดีนแอซีโทน)ไอเอิร์นไตรคาร์บอนิล

(เบนซิลิดีนแอซีโทน)ไอเอิร์นไตรคาร์บอนิล  เป็นออร์แกนโนเมทัลลิกเคมีแบบรีเอเจนต์สำหรับการถ่ายโอน Fe(CO)3 หน่วยโมเลกุลของสารอินทรีย์อื่น ๆ ซึ่งสารประกอบสีแดงเป็นปกติสั้นของ (bda)Fe(CO)3 สารนี้สังเคราะห์ได้จากปฏิกิริยาของ Fe2(CO)9 กับเบนซิลิดีนแอซีโทน มักจะอยู่ในกรดอีเทอร์
361° Nat Sakdatorn

361° Nat Sakdatorn เป็นอัลบั้มเดี่ยวลำดับที่ 2 ของณัฐ ศักดาทร โดยณัฐ ทำหน้าที่แต่งทำนองเกือบทุกเพลง ในอัลบั้ม ยกเว้นเพลง “นาทีเงียบงัน” กับ “ดับไฟด้วยน้ำมัน” เป็นเอก เสกสรร เป็นคนเขียนเนื้อร้อง นอกจากนั้นยังทำหน้าที่ร้องประสานและช่วยดูเรื่องการผสมเสียง โดยมี ภราดร เพ็งศิริ ทำหน้าที่เป็นโปรดิวเซอร์ อัลบั้ม 361° Nat Sakdatorn วางแผงเมื่อวันที่ 15 กันยายน 2554
Awards.
เพลงหลาย ๆ เพลงในอัลบั้มได้รับเสียงตอบรับอย่างดีจากทั้งคนฟังเพลงและสื่อต่าง ๆ เพลงต่าง ๆ ในอัลบั้มจึงได้ถูกเสนอชื่อเข้าชิงรางวัลที่เกี่ยวกับทางดนตรีและได้รับรางวัลต่าง ๆ อย่างต่อเนื่อง และเป็นส่วนผลักดันที่ทำให้ตัวณัฐได้รับการเสนอชื่อเข้าชิงและได้รับรางวัลในส่วนของศิลปินจากหลายรางวัลจากสถาบันต่าง ๆ เช่นกัน ดังนี้
2010-2013
Chart Summery.
ในอัลบั้มนี้มีเพลงที่ถูกปล่อยทางคลื่นวิทยุถึง 6 เพลง ขาดเพียงเพลง “ผู้ร้าย” และ “ไม่มีพรุ่งนี้ version Acoustic” เท่านั้น เพลงแรกที่ถูกปล่อยทางคลื่นวิทยุคือ “ไม่มีพรุ่งนี้” จากนั้นคือ “นาทีเงียบงัน” ซึ่งเป็น 2 เพลงแรกจากอัลบั้มรวม The Winners Project มาก่อน และต่อด้วย “ดับไฟด้วยน้ำมัน” “คิดถึงดังดัง” “ฉันยังอยู่ทั้งคน” และ “หนึ่งคำที่รอ” ตามลำดับ โดยเพลงในอัลบั้มนี้ได้โลดแล่นอยู่ในคลื่นวิทยุต่าง ๆ อยู่ถึง 2 ปีกว่า ๆ เลยทีเดียว อันดับที่เพลงแต่ละเพลงในอัลบั้มเคยไต่ได้สูงสุดในชาร์ตคลื่นวิทยุเฉพาะกรุงเทพมีดังนี้
นิกเกิล(II) คลอไรด์

นิกเกิล(II) คลอไรด์  เป็นสารประกอบเคมีที่มีสูตร NiCl2 ปราศจากเกลือสีเหลือง แต่ในความชุ่มชื้นคุ้นเคยมากกว่า NiCl2·6H2O ซึ่งเป็นสีเขียว มันถูกพบน้อยมากในธรรมชาติเช่นเดียวกับแร่ธาตุนิคเกิลบิสคอไฟต์ ไดไฮดราต์ยังเป็นที่รู้จักทั่วไปในนิคเกิล(II) คลอไลด์ ในรูปแบบต่างๆ ซึ่งเป็นแหล่งที่สำคัญที่สุดของนิกเกิลสำหรับการสังเคราะห์สารเคมี เกลือนิกเกิลเป็นสารก่อมะเร็ง อีกทั้งยังเป็นของเหลวที่เกิดจากการละลายตัว ดูดซับความชื้นจากอากาศในรูปแบบสารละลาย
จักรพรรดิอีวานที่ 6 แห่งรัสเซีย

จักรพรรดิอีวานที่ 6 หรือ ลูอัน อันโทโนวิช (Ivan Antonovich; 23 สิงหาคม ค.ศ. 1740 – 16 กรกฎาคม ค.ศ. 1764) ทรงเป็นจักรพรรดิแห่งรัสเซีย เสด็จพระราชสมภพเมื่อ 23 สิงหาคม ค.ศ. 1740 ได้รับการประกาศให้เป็นจักรพรรดิอย่างเป็นทางการในปี 1740 ตั้งแต่พระราชสมภพ พระองค์ไม่เคยได้ปกครองรัสเซียอย่างแท้จริง หลังจากที่พระองค์ครองราชย์ได้เพียงปีกว่า เยลีซาเวตา เปตรอฟนาก็ทรงชิงบัลลังก์พระองค์ไป พระองค์จึงใช้ชีวิตที่เหลืออยู่ในคุก และถูกปลงพระชนม์โดยผู้คุม ขณะที่พระองค์กำลังพยายามหนี
สมเด็จพระจักรพรรดิอะเลคซันดร์ที่ 1 แห่งรัสเซีย

จักรพรรดิอะเลคซันดร์ที่ 1 หรือพระนามเต็มคือ อะเลคซันดร์ ปัฟโลวิช (#เปลี่ยนทาง 23 ธันวาคม [ตามปฎิทินเก่า: 12 ธันวาคม] ค.ศ. 1777 – 1 ธันวาคม [ตามปฎิทินเก่า: 19 พฤศจิกายน] ค.ศ. 1825) เป็นจักรพรรดิแห่งรัสเซียระหว่าง ค.ศ. 1801 ถึง ค.ศ. 1825 และเป็นกษัตริย์แห่งโปแลนด์องค์แรกที่เป็นชาวรัสเซีย ระหว่างค.ศ. 1815 ถึง 1825 และยังทรงเป็นแกรนด์ดยุกแห่งฟินแลนด์ชาวรัสเซียองค์แรกเช่นกัน นอกจากนี้ พระองค์ยังเป็นบิดาอุปถัมภ์ของเจ้าหญิงอเล็กซันดรินา วิกตอเรีย แห่งเคนต์ (ภายหลังคือสมเด็จพระราชินีนาถวิกตอเรีย)
จักรพรรดิอะเลคซันดร์ที่ 1 เสด็จพระราชสมภพในเซนต์ปีเตอส์เบิร์ก เป็นโอรสของแกรนด์ดยุกพอล เปโตรวิช (ภายหลังคือจักรพรรดิพอลที่ 1) และขึ้นครองราชบังลังก์รัสเซียภายหลังที่พระราชบิดาถูกปลงพระชนม์ พระองค์ปกครองรัสเซียในช่วงที่ยุโรปเกิดสงครามใหญ่ คือสงครามนโปเลียน แม้พระองค์เป็นคนหัวเสรีแต่ก็ทรงใช้นโยบายการปกครองแบบรวมศูนย์ ในปีแรกของรัชสมัย พระองค์ทรงริเริ่มการปฏิรูปขนานเล็กในสังคม และไม่กี่ปีต่อมาก็มีการปฏิรูปสังคมขนานใหญ่ ทรงปฏิรูปการศึกษาให้มีความเป็นเสรี และแม้ว่าทรงให้คำมั่นที่จะปฏิรูปรัฐธรรมนูญและการปฏิรูประบอบทาสอย่างเด็ดขาด แต่ประเด็นนี้ก็ไม่มีอะไรที่เป็นรูปธรรม 
พระองค์เข้าร่วมกับพันธมิตรต่อต้านนโปเลียนแห่งฝรั่งเศสที่มีสหราชอาณาจักรเป็นแกนนำ โดยในปี 1805 ได้เข้าร่วมกับสหราชอาณาจักรในสงครามสหสัมพันธมิตรครั้งที่สาม จนกระทั่งพบความพ่ายแพ้ใหญ่หลวงในยุทธการที่เอาสเทอร์ลิทซ์ ก็ทำให้พระองค์หันมาผูกมิตรกับนโปเลียน หลังจากนั้น รัสเซียก็หันไปทำการรบย่อยทางทะเลกับสหราชอาณาจักรระหว่างปี 1807 ถึง 1812 อย่างไรก็ตาม พระองค์กับนโปเลียนก็มีความขัดแย้งกันเสมอในเรื่องเกี่ยวกับโปแลนด์ ความขัดแย้งนี้ทำให้พันธมิตรรัสเซีย-ฝรั่งเศสพังทลายลงในปี 1810 และทำให้นโปเลียนยกทัพเข้ารุกรานรัสเซียในปี 1812 ซึ่งนำความพินาศย่อยยับมาสู่กองทัพของนโปเลียน นอกจากนี้ ยังทรงยึดครองดินแดนได้อีกมายมาย อาทิ บางส่วนของจอร์เจีย, ดาจีสถานในปัจจุบัน และยังแย่งชิงอาเซอร์ไบจานมาจากเปอร์เซีย
ความดีความชอบในการมีส่วนร่วมโค่นล้มนโปเลียน ทำให้รัสเซียได้ดินแดนในฟินแลนด์และโปแลนด์บางส่วนมา และพระองค์ยังได้จัดตั้งพันธมิตรอันศักดิ์สิทธิ์เพื่อหยุดยั้งกระแสการปฏิวัติในทวีปยุโรปซึ่งพระองค์มองว่าเป็นภัยคุกคามที่ชั่วร้ายต่อระบอบกษัตริย์ชาวคริสต์อันชอบธรรม ในช่วงครึ่งหลังของรัชกาล อะเลคซันดร์เริ่มกลายเป็นจักรพรรดิผู้บ้าอำนาจ ก่อให้เกิดกลุ่มต่อต้านพระองค์มากมาย และพระองค์เองก็มีจิตหวาดระแวงต่อแผนลับเพื่อโค่นล้มพระองค์ ส่งผลให้การปฏิรูปหลายอย่างที่พระองค์ทำเอาไว้ก่อนหน้าเป็นอันยุติ พระองค์สั่งปิดโรงเรียนที่มีครูต่างชาติ การศึกษามีความยึดโยงกับศาสนามากขึ้น เช่นเดียวกับระบบการปกครองที่ดูโน้มเอียงสู่แบบเก่า 
จักรพรรดิอะเลคซันดร์ที่ 1 สวรรคตจากไข้รากสาดใหญ่เมื่อปี 1825 ขณะเดินทางประพาสภาคใต้ของรัสเซีย และเนื่องจากพระองค์ไม่มีทายาท ส่งผลให้แกรนด์ดยุกคอนสแตนติน ปาฟโลวิช พระอนุชาองค์ใหญ่ซึ่งประทับอยู่ในโปแลนด์ กลายเป็นทายาทโดยสันนิษฐาน ในการนี้ แกรนด์ดยุกนีโคลัส พระอนุชาองค์เล็ก เป็นผู้ออกคำประกาศในเซนต์ปีเตอร์สเบิร์กให้แกรนด์ดยุกคอนสแตนตินเป็นจักรพรรดิองค์ใหม่ แต่เมื่อคำประกาศเดินทางถึงโปแลนด์ แกรนด์ดยุกคอนสแตนตินกลับปฏิเสธราชสมบัติ ส่งผลให้ราชสมบัติตกสู่แกรนด์ดยุกนีโคลัส
แกรนด์ดยุกคอนสแตนติน ปาฟโลวิช แห่งรัสเซีย

แกรนด์ดยุกคอนสตันติน ปัฟโลวิช (8 พฤษภาคม [ตามปฎิทินเก่า: 27 เมษายน] ค.ศ. 1779 #เปลี่ยนทาง 27 มิถุนายน [ตามปฎิทินเก่า: 15 มิถุนายน] ค.ศ. 1831) เป็นแกรนด์ดยุกแห่งรัสเซีย และเป็นพระราชโอรสองค์ที่ 2 ของ จักรพรรดิพอลที่ 1 และ โซฟี โดโรเทอาแห่งเวือร์ทเทิมแบร์ค พระองค์เป็น รัชทายาทโดยสันนิษฐาน ในรัชสมัยของ จักรพรรดิอะเลคซันดร์ที่ 1 พระเชษฐา แต่พระองค์ก็สละราชบัลลังก์อย่างลับ ๆ เป็นเวลา 25 วันหลังการสวรรคตของ จักรพรรดิอะเลคซันดร์ที่ 1 พระองค์เป็นที่รู้จักในฐานะ "สมเด็จพระจักรพรรดิคอนสแตนตินแห่งรัสเซีย" แม้ว่าพระองค์จะไม่เคยครองราชบัลลังก์และสวมมงกุฎประกอบพิธีราชาภิเษก พระราชอนุชาของพระองค์ นีโคลัส กลายเป็นซาร์ในปี ค.ศ. 1825 การโต้เถียงเรื่องการสืบราชบัลลังก์กลายเป็นข้ออ้างให้เหล่าทหารทำการก่อ กบฏธันวาคม
แกรนด์ดยุกคอนสตันติน เป็นที่รู้จักจากการยืนหยัดต่อต้านพระราชประสงค์ของ จักรพรรดิอะเลคซันดร์ที่ 1 พระเชษฐาอยู่บ่อยครั้ง พระองค์ถูกจดจำด้วยความรักในรัสเซีย แต่ในฐานะผู้ว่าการโปแลนด์ พระองค์ถูกจดจำว่าเป็นผู้ปกครองที่ถูกเกลียดชัง
การอ้างอิง.
<templatestyles src="Reflist/styles.css" />
อาสนวิหารแซ็งต์

อาสนวิหารแซ็งต์  หรือชื่อเต็มว่า อาสนวิหารนักบุญเปโตรแห่งแซ็งต์  เป็นอาสนวิหารโรมันคาทอลิกในฐานะของอาสนวิหารร่วม (co-cathedral) ประจำมุขมณฑลลารอแชลและแซ็งต์ ตั้งอยู่ในเขตเมืองแซ็งต์ จังหวัดชาร็องต์-มารีตีม ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่อัครทูตนักบุญเปโตร 
อาสนวิหารแห่งนี้เคยเป็นที่ตั้งของมุขมณฑลแซ็งตงฌ์จนกระทั่งในปี ค.ศ. 1802 ถูกยุบรวมเข้ากับมุขมณฑลลารอแชล จึงได้ถูกลดฐานะเป็นเพียงแค่โบสถ์ประจำเขต ซึ่งต่อมาได้ถูกยกฐานะอีกครั้งเป็นอาสนวิหารร่วมประจำมุขมณฑลลารอแชลและแซ็งต์ โดยสมเด็จพระสันตะปาปาปิอุสที่ 9 เมื่อ 22 มกราคม ค.ศ. 1852 
อาสนวิหารแซ็ง-ปีแยร์แซ็งต์ได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1862 และบริเวณวิหารคดได้รับการขึ้นทะเบียนเมื่อ 9 มิถุนายน ค.ศ. 1937
ประวัติโดยสังเขป.
อาสนวิหารแห่งแรกนั้นเคยตั้งอยู่บนสถานที่เดียวกันตั้งแต่ช่วงคริสต์ศตวรรษที่ 12 ซึ่งหลงเหลือให้เห็นเพียงแค่บริเวณแขนกางเขนและจุดตัดกลางโบสถ์ตามแบบสถาปัตยกรรมโรมาเนสก์ นอกจากนี้ยังพบวิหารคดสร้างราวคริสต์ศตวรรษที่ 13 ตัววิหารส่วนใหญ่นั้นมาจากการสร้างใหม่ในปี ค.ศ. 1450 เป็นต้นไปในแบบสถาปัตยกรรมกอทิกแบบฟล็องบัวย็อง  ซึ่งการก่อสร้างได้ล้าช้ามาจนกระทั่งปี ค.ศ. 1568 ก็ยังไม่สำเร็จ และยังเป็นช่วงของสงครามศาสนาฝรั่งเศส ซึ่งในบริเวณเมืองแถบนี้นั้นได้รับผลกระทบอย่างหนัก เนื่องจากตกเป็นเป้าหมายหลักของการทำลายล้างโดยกองทัพฝ่ายโปรเตสแตนต์ จึงทำให้ต้องมีการสร้างบริเวณกลางโบสถ์ทั้งหมดขึ้นมาใหม่ช่วงหลังสงครามเป็นต้นมา
การขาดแคลนแรงงานและวัตถุดิบเป็นอุปสรรคสำคัญที่ทำให้ไม่สามารถซ่อมแซมให้เหมือนแบบที่ตั้งใจไว้ได้ โดยที่เห็นบริเวณหอระฆังนั้น ความรู้สึกหนาและหนักนั้นเป็นผลมาจากการขาดส่วนประกอบของยอดแหลมซึ่งตามแบบนั้นต้องมี ซึ่งก็ได้เลือกที่จะปิดยอดด้วยโดมที่ทำจากทองแดงซึ่งเป็นตัวเลือกที่ประหยัดกว่ามาก
ด้านในของอาสนวิหารนั้นค่อนข้างเรียบง่าย กล่าวคือ ไม่มีการตกแต่งกำแพงแต่อย่างใด และเพดานบุด้วยไม้ซึ่งเสร็จสมบูรณ์เมื่อปี ค.ศ. 1927
แกรนด์ดยุกมีฮาอิล อะเลคซันโดรวิชแห่งรัสเซีย

แกรนด์ดยุกมีฮาอิล อะเลคซันโดรวิชแห่งรัสเซีย (4 ธันวาคม [ตามปฎิทินเก่า: 22 พฤศจิกายน] ค.ศ. 1878 – 13 มิถุนายน ค.ศ. 1918) เป็นพระราชโอรสพระองค์เล็กในจักรพรรดิอะเลคซันดร์ที่ 3 แห่งรัสเซีย ได้ครองราชย์โดยนิตินัยหลังจากที่จักรพรรดินิโคลัสที่ 2 พระเชษฐาธิราชของพระองค์สละราชสมบัติ แต่พระองค์ก็ไม่ได้ปกครองรัสเซียจริง ๆ เนื่องจากการปฏิวัติรัสเซีย พระองค์ทรงถูกจำคุกและถูกปลงพระชนม์ พระองค์สิ้นพระชนม์ขณะมีพระชนมายุได้ 39 ปี
อาสนวิหารชาลง-ซูร์-โซน

อาสนวิหารชาลง-ซูร์-โซน  หรือเรียกชื่อเต็มว่า อาสนวิหารนักบุญบิเซนเตแห่งชาลง-ซูร์-โซน  ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลชาลง-ซูร์-โซน ซึ่งต่อมาได้ถูกยุบลงเป็นส่วนหนึ่งของมุขมณฑลโอเติงตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองชาลง-ซูร์-โซน จังหวัดโซเนลัวร์ ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา 
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1903
ขั้วหลอดเกลียว

ขั้วหลอดเกลียว  เป็นรูปแบบขั้วต่อหลอดไฟฟ้าที่คิดค้นโดยโทมัส เอดิสัน และนำมาใช้เป็นครั้งแรกในหลอดไฟยี่ห้อ Mazda ซึ่งเริ่มวางขายเมื่อปี พ.ศ. 2452, โดยหลอดจะมีส่วนฐานเป็นเกลียวโลหะ ที่สามารถขันลงไปบนขั้วหลอดที่ขนาดเท่ากัน ซึ่งโดยปกติ จะขันทิศตามเข็มนาฬิกา
ขั้วหลอดเกลียว เป็นขั้วหลอดไฟที่สามารถพบได้ทั่วไป ต่างจากขั้วเขี้ยวที่ใช้กับหลอดไฟฟ้าเฉพาะในบริเตนใหญ่ หรือประเทศที่มีความเกี่ยวข้องทางประวัติศาสตร์กับอังกฤษเท่านั้น
ปัจจุบันขั้วหลอดเกลียวจะมีขนาดระบุไว้ตามมาตรฐาน IEC 60061-1 และใช้กับทั้งหลอดไฟธรรมดา และหลอดไฟชนิดพิเศษ
อาสนวิหารวาน

อาสนวิหารวาน  หรือเรียกชื่อเต็มว่า อาสนวิหารนักบุญเปโตรแห่งวาน  เป็นอาสนวิหารนิกายโรมันคาทอลิกประจำมุขมณฑลวาน และยังมีฐานะเป็นมหาวิหารด้วย ตั้งอยู่ที่เมืองวาน จังหวัดมอร์บีอ็อง แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร
อาสนวิหารวานสร้างในแบบสถาปัตยกรรมกอทิก โดยตั้งอยู่บนสถานที่ของอาสนวิหารเดิมซึ่งเป็นแบบโรมาเนสก์ในคริสต์ศตวรรษที่ 11 การก่อสร้างกินเวลายาวนานถึง 500 ปี ตั้งแต่คริสต์ศตวรรษที่ 15 ถึงคริสต์ศตวรรษที่ 19 และถ้ายังนับรวมกับอายุของหอระฆังเก่าแบบโรมาเนสก์แล้วจะรวมเป็นระยะเวลาทั้งสิ้นถึงกว่า 700 ปีด้วยกัน
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1903 
ประวัติ.
อาสนวิหารแห่งแรกของเมืองวานถูกทำลายลงในปี ค.ศ. 919 จากการรุกรานของชาวไวกิงในแคว้นเบรอตาญ ต่อมาได้มีการสร้างขึ้นใหม่ราว ค.ศ. 1020 โดยมุขนายกฌูว์ดีกาแอลและน้องชายของท่านคือดยุกฌอฟรัวที่ 1 แห่งเบรอตาญ โดยสร้างในแบบสถาปัตยกรรมโรมาเนสก์ วัตถุดิบหลักที่ใช้คือหินแกรนิต และต่อมาได้มีการต่อเติมอยู่อย่างสม่ำเสมอ ทำให้อาสนวิหารแห่งนี้มีความหลากหลายทางสถาปัตยกรรมอย่างมาก
ต่อมาในช่วงปลายคริสต์ศตวรรษที่ 12 ได้มีการสร้างอาสนวิหารแห่งใหม่ขึ้น ซึ่งบางส่วนยังเหลือถึงปัจจุบันซึ่งคือบริเวณฐานของหอระฆังและผนังบางด้านของบริเวณร้องเพลงสวด การปรับปรุงและขยายให้เป็นแบบกอทิกนั้นเกิดขึ้นตามดำริของมุขนายกอีฟว์ เดอ ปงซาล ในช่วงระหว่างคริสต์ศตวรรษที่ 15 ถึง 16 (ราวปี ค.ศ. 1454–1520) อันเนี่องมาจากพื้นที่เดิมเล็กเกินไปสำหรับปริมาณของผู้แสวงบุญที่มาสักการะหลุมฝังศพของนักบุญบิแซ็นต์ เฟร์เรร์ ซึ่งมรณภาพในปี ค.ศ. 1419 และได้ฝังศพอยู่ภายใต้ของบริเวณร้องเพลงสวดของอาสนวิหาร ซึ่งต่อมาได้มีการประกาศเป็นนักบุญในปี ค.ศ. 1455 โดยสมเด็จพระสันตะปาปาคาลิกซ์ตุสที่ 3 เงินสบทบทุนการก่อสร้างอาสนวิหารล้วนได้มาจากการบริจาคของผู้แสวงบุญแทบทั้งสิ้น
ในช่วงนี้ได้มีการสร้างบริเวณกลางโบสถ์ แขนกางเขน และมุขทางเข้าบริเวณแขนกางเขนฝั่งทิศเหนือ ซึ่งบริเวณมุขทางเข้าแห่งนี้ประกอบด้วยที่แสดงรูปปั้นของอัครทูตทั้งสิบสองพระองค์ ตามหลักปฏิบัติของชาวเบรอตาญ ต่อมาในคริสต์ศตวรรษที่ 15 ได้มีการสร้างชาเปลทรงกลมขนาดเล็กสองชั้น เรียกว่า ซึ่งสร้างในแบบสถาปัตยกรรมฟื้นฟูศิลปวิทยา ตั้งอยู่ยื่นออกมาด้านนอกติดกับทางเข้าฝั่งทิศเหนือของแขนกางเขนบริเวณระหว่างช่วงเสาที่ 5 ของอาสนวิหาร 
ส่วนหอสูงฝั่งทิศเหนือนั้นเป็นโครงสร้างหลักที่รับมาจากตัวอาสนวิหารเก่าที่เป็นแบบโรมาเนสก์ ส่วนเพดานโค้งและบริเวณร้องเพลงสวดนั้นสร้างในคริสต์ศตวรรษที่ 18 (ระหว่างปี ค.ศ. 1771 - ค.ศ. 1774) ส่วนหอด้านทิศใต้และหน้าบันทิศตะวันตกรวมทั้งมุขทางเข้าสร้างต่อมาในคริสต์ศตวรรษที่ 19
ท่อหด

ท่อหด  เป็นท่อพลาสติกที่จะหดตัวเมื่อโดนความร้อน ทำจากไนลอนหรือพลาสติกตระกูลโพลีโอลีฟินที่ถูกยืด หลังการหดตัว ท่อจะมีขนาดเท่ากับตอนก่อนถูกยืด
โดยส่วนใหญ่ จะใช้หุ้มอุปกรณ์อิเล็กทรอนิกส์ หรือจุดต่อเชื่อมสายไฟขนาดเล็ก เพื่อป้องกันการลัดวงจร หรือสนิม
รีการ์ดู เตย์เชย์รา

รีการ์ดู เตรา เตย์เชย์รา  เกิดเมื่อวันที่ 20 มิถุนายน พ.ศ. 2490 เป็นประธานสมาคมฟุตบอลบราซิล (CBF) ตั้งแต่ 16 มกราคม พ.ศ. 2532 จนถึง 12 มีนาคม พ.ศ. 2555
เตตราคิส(ไตรฟีนิลฟอสฟีน)แพลทินัม(0)

เตตราคิส(ไตรฟีนิลฟอสฟีน)แพลทินัม(0)  เป็นสารประกอบเคมีด้วยสูตร Pt(P(C6H5)3)4 มักย่อเป็น Pt(PPh3)4 สารประกอบสีเหลืองสดใสถูกนำมาใช้อย่างกว้างขวางว่าเป็นปูชนียบุคคลที่ซับซ้อนแพลทินัมอื่น ๆ
สเตซี ลูอิส

สเตซี่ ลูอิส (16 กุมภาพันธ์ ค.ศ. 1985 —) เป็นนักกอล์ฟหญิงสัญชาติอเมริกัน ปัจจุบันเล่นอยู่ใน แอลพีจีเอทัวร์ เธอเคยถูกจัดให้เป็น นักกอล์ฟหญิงหมายเลข 1 ของโลก จากการจัดอันดับนักกอล์ฟหญิงทั่วโลก ในปี 2013
ประวัติ.
สเตซี่ ลูอิส เกิดที่เมืองโทเลโด รัฐโอไฮโอ ประเทศสหรัฐอเมริกา ลูอิสได้ย้ายมาโตที่รัฐเท็กซัส และจบการศึกษาระดับไฮสคูลที่นี่ในปี 2003, เมื่อลูอิสอายุได้ 11 ปี เธอได้รับการตรวจจากหมอ และพบว่าเธอเป็นโรคกระดูกสันหลังคด เธอจึงต้องรักษาโดยการผ่าตัดกระดูกสันหลังฟิวชั่นในขณะที่เธอเรียนอยู่ชั้นไฮสคูล นั้นจึงทำให้เธอพลาดโอกาสที่จะลงแข่งขันกอล์ฟในปีแรกให้กับมหาวิทยาลัยของเธอ เพื่อพักฟื้นจากการผ่าตัด
ประวัติขณะเป็นมือสมัครเล่น.
ลูอิสเริ่มต้นด้วยการเป็นนักกีฬากอล์ฟของทีมมหาวิทยาลัย จากนั้นในปี 2006 เธอชนะการแข่งขันรายการ the Women's Western Amateur ซึ่งเป็นรายการของมือสมัครเล่น
ในปี 2007 เธอผ่านการคัดเลือกให้เข้าไปเล่นในรายการ U.S. Women's Open ได้สำเร็จ แต่ไม่ผ่านการตัดตัวไปเล่นในสองวันสุดท้าย หลังจากนั้น 2 เดือน ในการแข่งขันรายการ LPGA NW Arkansas Championship ซึ่งเป็นรายการอาชีพของแอลพีจีเอทัวร์ ลูอิสได้ลงแข่งขันในรายการนี้ และทำสกอร์ขึ้นเป็นผู้นำในวันแรก แต่หลังจากจบวันแรก เกิดปัญหาทางสภาพอากาศ ทำให้ไม่สามารถแข่งขันต่อไปได้ จึงต้องจบการแข่งขันเพียงวันเดียว และยกตำแหน่งแชมป์ให้กับลูอิส แต่แชมป์นี้จะไม่ถูกนับเนื่องจากเป็นแชมป์อย่างไม่เป็นทางการ 
ในปี 2008, ลูอิสจบการศึกษาจากมหาวิทยาลัยอาร์คันซอ โดยจบปริญญาตรี สาขาการเงินและการบัญชี
สู่การเล่นอาชีพ.
ลูอิสเทิร์นโปรในปี 2008 เธอลงแข่งขันในแอลพีจีเอทัวร์ปี 2008 ทั้งหมด 7 รายการ และจบการแข่งขันใน 10 อันดับแรก 2 รายการ โดยทำเงินรางวัลไป 247,000 เหรียญ 
ก่อนที่จะเข้าสู่การแข่งขันแอลพีจีเอทัวร์ในปี 2009 ลูอิสนั้นยังไม่ได้เป็นสมาชิกของแอลพีจีเอ แต่เธอก็สามารถผ่านการคัดเลือกเข้าไปเล่นในรายการ U.S. Women's Open ได้โดยการแข่งขันเพื่อควอลิฟายด์. ลูอิสพยายามอย่างมากเพื่อที่จะได้ทัวร์การ์ดของแอลพีจีเอทัวร์ โดยอาศัยการแข่งขันที่ได้รับเชิญจากสปอนเซอร์ แต่ก็ไม่สำเร็จ
ลูอิสตัดสินใจเข้าสู่การคัดเลือกผู้เล่นเข้าสู่แอลพีจีเอทัวร์ ในเดือนกันยายนที่แคลิฟอร์เนีย และสามารถผ่านเข้าสู่การคัดเลือกรอบสุดท้ายได้ในเดือนธันวาคม ที่ฟลอริดา จนในที่สุด เธอก็สามารถผ่านการคัดเลือก ให้เป็นผู้เล่นหน้าใหม่ของแอลพีจีเอทัวร์ ในปี 2009 ได้สำเร็จ ซึ่งเป็นปีเดียวกับ จีไย ชิน และ มิเชล วี
แชมป์แรกอย่างเป็นทางการของลูอิส ได้แก่รายการ Kraft Nabisco Championship ในปี 2011 ซึ่งเป็นรายการเมเจอร์ โดยเอาชนะ เจิ้ง หย่าหนี นักกอล์ฟหญิงมือ 1 ของโลกในขณะนั้นไป 3 สโตรก
ลูอิสเข้าร่วมการแข่งขัน โซลเฮม คัพ เป็นครั้งแรกในปี 2011 โดยทำคะแนนคัดเลือกมาเป็นอันดับที่ 2 ของทีมสหรัฐอเมริกา รองจาก คริสตี้ เคอร์
ในปี 2012 ลูอิส ชนะการแข่งขันแอลพีจีเอ 4 รายการ ทำให้เธอกลายเป็นผู้เล่นอเมริกันคนแรกที่ชนะรางวัลผู้เล่นแห่งปีของแอลพีจีเอทัวร์ หลังจากที่ เบ็ธ แดเนียล เคยทำไว้เป็นคนล่าสุดในปี 1994 
ในวันที่ 17 มีนาคม 2013 ลูอิสชนะการแข่งขัน รายการ RR Donnelley LPGA Founders Cup ทำให้เธอสามารถแซง เจิ้ง หย่าหนี ขึ้นเป็นนักกอล์ฟหญิงมือ 1 ของโลกได้สำเร็จ ก่อนจะถูก อินบี ปาร์ค แซงขึ้นเป็นมือ 1 ของโลก ในวันที่ 15 เมษายน 2013 รวมเวลาที่ลูอิสได้เป็นนักกอล์ฟหญิงมือ 1 ของโลกทั้งหมด 4 อาทิตย์
ผลงานและการแข่งขัน.
แอลพีจีเอทัวร์ (7*).
สถิติการเพลย์ออฟ (0–1)
การแข่งขันที่เป็นเมเจอร์จะแสดงเป็น ตัวหนา <br>
ภาษาผูเซียน

ภาษาผูเซียน  เป็นสาขาหนึ่งของภาษาจีนหมิ่น คำว่าผูเซียนเป็นการรวมกันของชื่อเมืองสองเมืองคือเมืองผูเถียน (莆田市) และเมืองเซียนโหยว (仙游县) ส่วนใหญ่ใช้พูดในมณฑลฝูเจี้ยน และมีประชาชนมากกว่า 2000 คนพูดภาษานี้ในชาเฉิง เมืองฝูติ่ง (福鼎) ทางเหนือของมณฑลฝูเจี้ยน มีความแตกต่างกันเพียงเล็กน้อยระหว่างภาษาในเมืองผูเถียนและเซียนโหยว มีชาวจีนโพ้นทะเลที่พูดภาษาจีนหมิ่นสำเนียงนี้ในมาเลเซียและสิงคโปร์ ซึ่งเรียกว่าซิงฮว่า (อักษรจีนตัวย่อ: 兴化; อักษรจีนตัวเต็ม: 興化; พินอิน: Xīnghuà)
ประวัติศาสตร์.
ก่อน พ.ศ. 1532 บริเวณผูเซียนเป็นบริเวณหนึ่งของเขตกวานโจวและประชากรพูดภาษาหมิ่นใต้ ใน พ.ศ. 1532 ในสมัยราชวงศ์ซ่ง บริเวณนี้ถูกบริหารแยกจากกวานโจว และเกิดการพัฒนาสำเนียงใหม่ของภาษาหมิ่นใต้ โดยได้รับอิทธิพลจากภาษาหมิ่นตะวันออก
ลักษณะของภาษา.
ภาษาผูเซียนมีพยัญชนะ 15 เสียง เช่นเดียวกับภาษาจีนหมิ่นอื่น ๆ มีวรรณยุกต์ 6 เสียง ความแตกต่างระหว่างภาษาผูเซียนกับภาษาหมิ่นใต้ ได้แก่
การเขียนด้วยอักษรละติน.
ระบบการเขียน Hing-hua̍ báⁿ-uā-ci̍ (興化平話字) เป็นระบบที่ใช้อักษรละตินเขียนภาษาหมิ่นผูเซียน มีอักษร 23 ตัว: a a̤ b c ch d e e̤ g h i k l m n ng o o̤ p s t u ṳ มีเครื่องหมายวรรณยุกต์ 5 ตัวจากทั้งหมด 8 เสียง:
陰平 อินผิง　(ไม่มีเครื่องหมาย)
陰上 อินซ่าง　ˆ (â)
陰去 อินชวี่　ˈ (a̍)
陰入 อินรู่ (ไม่มีเครื่องหมาย)
陽平 หยางผิง　́ (á)
陽去 หยางชวี่　- (ā)
陽入 หยางรู่　ˈh (a̍h)　
ตัวอย่างการเขียนด้วย báⁿ-uā-ci̍.
Tai̍-che̤ ū Dō̤, Dō̤ gah Siō̤ng-Da̤̍ dó̤ng-cāi, Dō̤ cuh sī Siō̤ng-Da̤̍. Ca̤̍ Dō̤ ta̍i-che̤ gah Sio̤ng-Da̤̍ dó̤ng-cāi. Māng-beo̍h sī ciā da̤u̍h I cho̤̍ ē; hang pī cho̤̍, beo̍ seo̍h-ā̤uⁿ ng-sī ciā da̤u̍h I cho̤̍ ē.
太初有道，道佮上帝同在，道就是上帝。這道太初佮上帝同在。萬物是借著伊造兮，含被造兮，無一樣呣是借著伊造兮。
In the beginning was the Word, and the Word was with God, and the Word was God. The same was in the beginning with God. All things were made by him; and without him was not any thing made that was made. (John 1:1-3 KJV)
อาสนวิหารล็องกร์

อาสนวิหารล็องกร์  หรือชื่อเต็มคือ อาสนวิหารนักบุญแมมมิสแห่งล็องกร์  เป็นอาสนวิหารในนิกายโรมันคาทอลิกอันเป็นที่ตั้งของมุขนายกประจำมุขมณฑลล็องกร์ ตั้งอยู่ที่เมืองล็องกร์ในจังหวัดโอต-มาร์น แคว้นกร็องแต็สต์ ประเทศฝรั่งเศส สร้างขึ้นเพื่ออุทิศแด่นักบุญแมมมิสแห่งไกซาเรอา มรณสักขีในสมัยคริสต์ศตวรรษที่ 3
ลักษณะเด่นของอาสนวิหารแห่งนี้อยู่ที่ความผสมผสานระหว่างสถาปัตยกรรมโรมาเนสก์แบบบูร์กอญกับสถาปัตยกรรมกอทิก อาทิ เพดานแบบโค้งสัน หน้าบันหลักทิศตะวันตกซึ่งสร้างขึ้นใหม่ในแบบสถาปัตยกรรมคลาสสิก
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840 
ประวัติ.
ราวปีค.ศ. 1140 มุขนายกฌอฟรัว เดอ ลา ร็อช-วาโน (ค.ศ. 1139–1162) คนสนิทของนักบุญแบร์นาร์แห่งแกลร์โว ได้มีดำริที่จะสร้างอาสนวิหารแห่งใหม่ขึ้น ในขณะนั้นอาสนวิหารนักบุญสเทเฟนแห่งซ็องส์ก็กำลังอยู่ในระหว่างการก่อสร้างด้วย โดยการก่อสร้างนั้นเริ่มต้นจากบริเวณร้องเพลงสวดก่อน โดยลักษณะการก่อสร้างนั้นได้นำแบบมาจากอารามกลูว์นีที่ 3 ครีบยันลอยของบริเวณร้องเพลงสวดนั้นถูกบังอยู่ ยกเว้นแต่ของบริเวณกลางโบสถ์ซึ่งสามารถมองเห็นได้จากด้านนอก โดยจากสาสน์จากสมเด็จพระสันตะปาปาอเล็กซานเดอร์ที่ 3 ในช่วงที่เสด็จมาประทับเพื่อลี้ภัยสงครามที่เมืองซ็องส์ตั้งแต่ ค.ศ. 1163–1165 มีใจความสรุปได้ว่าอาสนวิหารนั้นใกล้เสร็จสิ้น ณ ปี ค.ศ. 1170 เหลือเฉพาะงานหน้าบันทิศตะวันตกและบริเวณกลางโบสถ์ช่วงเสาที่หนึ่งเท่านั้น
ต่อมาในปี ค.ศ. 1190 มีการซื้อที่ดินฝั่งตะวันตกเพิ่มขึ้น โดยคาดว่าจะมีการก่อสร้างครั้งสุดท้ายเพื่อให้เสร็จสิ้นทั้งหมด ในที่สุดอาสนวิหารได้รับการเสกขึ้นเมื่อปี ค.ศ. 1196 ซึ่งในขณะนั้นบริเวณเพดานโค้งของบริเวณกลางโบสถ์ยังต้องสร้างต่ออีกมาก
ในปี ค.ศ. 1209 ได้มีการเคลื่อนย้ายเรลิกส่วนศีรษะของนักบุญแมมมิสมาไว้ที่อาสนวิหาร ในช่วงนั้น (คริสต์ศตวรรษที่ 13) บริเวณวิหารคดได้เริ่มก่อสร้าง (ปัจจุบันเหลืออยู่เพียงแค่สองซุ้ม) พร้อม ๆ กับชาเปลแม่พระตั้งอยู่ที่บริเวณช่วงปลายของมุขโค้งด้านสกัด (ค.ศ. 1282) ต่อมาในปี ค.ศ. 1314 ได้เกิดอัคคีภัยซึ่งทำลายส่วนหลังคาของบริเวณกลางโบสถ์ไป และ ค.ศ. 1324 ได้มีการต่อเติมสร้างชาเปลบริเวณมุขโค้ง 
ในคริสต์ศตวรรษที่ 16 ตั้งแต่ปี ค.ศ. 1547–1551 โกลด เดอ ลงวี มุขนายกแห่งล็องกร์ ได้มีดำริให้สร้างชาเปลมหากางเขนขึ้นบริเวณฝั่งซ้ายของบริเวณกลางโบสถ์ ต่อมาในปี ค.ศ. 1562 เกิดฟ้าผ่าลงบนหลังคาทำให้เกิดอัคคีภัยครั้งใหญ่อีกครั้งหนึ่ง
ในปี ค.ศ. 1746 บริเวณหน้าบันฝั่งทิศตะวันตกอยู่ในสภาพชำรุดและใกล้จะถล่ม จึงมีความเห็นให้ทุบบริเวณส่วนนั้นทิ้ง และได้สร้างใหม่ระหว่างปี ค.ศ. 1761–1786 ในแบบสถาปัตยกรรมคลาสสิก ตามแบบของสถาปนิกโกลด-หลุยส์ ดาวีเล ที่เคยเสนอไว้เมื่อปี ค.ศ. 1758 และได้สร้างด้วยฝีมือของสถาปนิกฌ็อง-อ็องตวน การิสตี จนสำเร็จ ต่อมาในปี ค.ศ. 1790 อาสนวิหารได้ถูกปิดลงท่ามกลางความเปลี่ยนแปลงของคริสตจักรในประเทศฝรั่งเศส และได้เปิดขึ้นอีกครั้งในปี ค.ศ. 1791 หลังจากมีการแต่งตั้งมุขนายกองค์ใหม่ อูว์แบร์-อ็องตวน ว็องเดอแล็งกูร์ ซึ่งเป็นผู้ที่สั่งให้ทำลายฉากกางเขนลงในปี ค.ศ. 1792
และในคริสต์ศตวรรษที่ 19 ตั้งแต่ปี ค.ศ. 1852 ส่วนบนของอาสนวิหารได้ผ่านการบูรณะใหม่โดยสถาปนิกอาลฟงส์ ดูว์ร็อง ซึ่งเป็นผู้ที่ออกแบบและก่อสร้างห้องเก็บเครื่องพิธี ในช่วงปี ค.ศ. 1857–1862
ไทยลีกดิวิชัน 1 ฤดูกาล 2556

ไทยลีกดิวิชั่น 1 ฤดูกาล 2556 หรือชื่ออย่างเป็นทางการว่า "ยามาฮ่า ลีก 1 2013" เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจากไทยพรีเมียร์ลีก มีทีมเข้าร่วมการแข่งขัน 18 ทีม โดยหา 3 ทีมเลื่อนชั้นขึ้นไทยพรีเมียร์ลีก และ 4 ทีมตกชั้นลงไปลีกภูมิภาค ดิวิชัน 2
สโมสร.
ผู้เล่นต่างชาติ.
แต่ละทีมลงทะเบียนนักเตะต่างชาติได้ทั้งหมด 7 คน ต่อหนึ่งทีม และต้องมีโควตา ผู้เล่นเอเซีย 1 คน ตามที่สมาพันธ์ฟุตบอลเอเชียกำหนดไว้ โดยใช้โควตาแข้งนอกใช้กฏลง 5 ลง 3+1 และจะมีโควตาผู้เล่นเอเซีย 1 คน ในรายซื่อตัวสำรอง
 "ณ วันที่ 2 พฤศจิกายน 2556".
อาสนวิหารลาวาล

อาสนวิหารลาวาล  หรือชื่อเต็มว่า อาสนวิหารพระตรีเอกภาพแห่งลาวาล  มีฐานะเป็นอาสนวิหารในนิกายโรมันคาทอลิก ตั้งแต่ปี ค.ศ. 1855 เป็นต้นมา เป็นที่ตั้งของมุขนายกประจำมุขมณฑลลาวาล ตั้งอยู่ในเขตเมืองลาวาล จังหวัดมาแยน แคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศแด่ตรีเอกภาพ 
อาสนวิหารลาวาลสร้างในสมัยคริสต์ศตวรรษที่ 11 และต่อมาได้ผ่านการบูรณะซ่อมแซมและต่อเติมหลายครั้ง ซึ่งเป็นเหตุให้มีความเป็นหลากหลายทางสถาปัตยกรรมอย่างเป็นเอกลักษณ์ และรูปลักษณ์ที่เห็นในปัจจุบันนั้นมีความแตกต่างไปจากแผนผังเดิมที่เคยออกแบบไว้ อาสนวิหารแห่งนี้ได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1840
อย่าลืมฉัน

อย่าลืมฉัน เป็นนวนิยายประพันธ์โดย ทมยันตี ถูกนำไปสร้างเป็นภาพยนตร์ 1 ครั้งโดย อัญชลี โปรดักชัน ของอรัญญา นามวงศ์ เข้าฉายครั้งแรกเมื่อวันที่ 17 กันยายน พ.ศ. 2520 นำแสดงโดยสมบัติ เมทะนี แสดงเป็น เขมชาติ, อรัญญา นามวงศ์ แสดงเป็น สุริยาวดี, สุริยง, เนาวรัตน์ ยุกตะนันท์ แสดงเป็น เกนหลง และสมภพ เบญจาธิกุล แสดงเป็น เอื้อ และถูกนำไปสร้างเป็นละครโทรทัศน์ 4 ครั้ง ได้แก่ปี พ.ศ. 2524 ทางช่อง 5, พ.ศ. 2530 ทางช่อง 5, พ.ศ. 2541 ทางช่อง 7 และ พ.ศ. 2557 ทางช่อง 3
เรื่องย่อ.
เป็นเรื่องราวของ "สุริยาวดี" กับ "เขมชาติ" ซึ่งรักกันขณะเรียนมหาวิทยาลัย โดยให้สัญญากันว่าจะแต่งงานกันหลังเรียนจบ และเขมชาติได้มอบแหวน "ฟอร์เกต มี น็อต" สวมนิ้วของสุริยาวดีเพื่อแทนความรักของเขา แต่มีเหตุการณ์พลิกผันเมื่อสุริยาวดีต้องลาออกจากมหาวิทยาลัยกะทันหันเพื่อไปแต่งงานกับผู้ใหญ่ท่านหนึ่งเพราะจำเป็นชดใช้หนี้ให้กับครอบครัวโดยไม่ได้บอกเขมชาติ ทำให้เขาเสียใจและเจ็บแค้นเธอมาก เขาจึงตั้งใจเรียนจนจบและทำงานสร้างฐานะจนเร่ำรวยป็นนักธุรกิจหนุ่มไฟแรง แต่ยังไม่ลืมความหลังและไม่คิดรักใครอีก ต่อมาสุริยาวดีได้กลับเข้ามาในชีวิตของเขาด้วยการหางานทำเพื่อเลี้ยงลูกชาย 2 คนแต่เปลี่ยนชื่อเป็น "นางสุริยง" ทำให้เขมชาติเริ่มต้นวางแผนแก้แค้นเธอ โดยไม่ทราบสาเหตุที่แท้จริงของสุริยาวดีว่าจำเป็นต้องแต่งงานเพื่อช่วยเหลือครอบครัวและแต่งเพียงในนาม และครั้งนี้กลับมาตามหัวใจตนเองโดยไม่ทราบแต่แรกว่าเขมชาติโกรธแค้นเธอด้วยสาเหตุนี้ ในที่สุดเหตุการณ์และผลลัพธ์จะเป็นอย่างไร สถานการณ์ความรักและความแค้นจะดีขึ้นหรือไม่ อาจจะพลัดพรากหรือจะเข้าใจกันก็เป็นได้
กองทัพอากาศเวเนซุเอลา

กองทัพอากาศเวเนซุเอลา ถือกำเนิดขึ้นอย่างเป็นทางการในปี พ.ศ. 2463 แม้ในอดีตจะใช้ยุทโธปกรณ์จากหลายประเทศ แต่ด้วยความขัดแย้งระหว่างอดีตผู้นำของเวเนซุเอลา ฮูโก้ ชาเวซ กับ สหรัฐอเมริกา ทำให้เวเนซุเอลาต้องหันไปซื้อยุทโธปกรณ์จากประเทศจีนและรัสเซีย
ประวัติ.
ในผลพวงของการบินเครื่องบินเป็นครั้งแรกในเวเนซุเอลาเมื่อ 22 กันยายน พ.ศ. 2455 สภาการบินที่ถูกสร้างขึ้นเพื่อค้นหาเครื่องบินที่เหมาะสมสำหรับกองทัพเวเนซุเอลาในปี ค.ศ. 1913 
การเกิดของ ของกองทัพอากาศเวเนซุเอลา กลับไปเมื่อวันที่ 10 ธันวาคม ค.ศ. 1920 เมื่อโรงเรียนการบินทหารของเวเนซุเอลาที่ถูกก่อตั้งพันเอก เดวิดโลเปซ เฮนริเก้ เป็นผู้บัญชาการคนแรก ใน มาราไก .
ฐานทัพอากาศส่วนใหญ่ในปัจจุบันถูกสร้างขึ้นในทศวรรษที่ ค.ศ. 1960 โดยเครื่องบินในยุคนั้นคือ de Havilland Venom, de Havilland Vampire , F-86 .
และเครื่องบินทิ้งระเบิด B-25 มิตเชลล์ 70 และ 80 เห็นเพิ่มขึ้นมากในความสามารถส่วนใหญ่เป็นเพราะราคาน้ำมันสูงขึ้น กองทัพอากาศเวเนซุเอลาได้จัดหาMirage iii E V, VF-5A และ D, T-2D, OV-10A และ E, T-27 ได้รับการแนะนำ เวเนซุเอลาเป็นหนึ่งในลูกค้าที่สั่งซื้อเป็นครั้งแรกสำหรับ F-16โดยได้เข้าประจำการในปี 1983ในฐานทัพอากาศ ในฐานทัพอากาศ El Libertador ฝูงบินกลุ่มที่ 16
ในวันที่ 27 พฤศจิกายน พ.ศ. 2535 เอฟ-16 สองลำของเวเนซุเอลามีส่วนร่วมในการพยายามรัฐประหารเวเนซุเอลาโดยทำงานให้กับฝ่ายรัฐบาล เอฟ-16เอสองลำยิงกราดใส่เป้าหมายบนพื้นดินและยิงโอวี-10 บรองโกสองลำตกด้วยเอไอเอ็ม-9 และเอที-27 ทูคาโน่หนึ่งลำตกโดยใช้ปืนเมื่อเครื่องบินของกบฏดังกล่าวได้บินเข้าโจมตีที่มั่นของกองทัพ
และต่อมาหลังประธานาธิบดีฮูโก้ ชาเวซในขณะนั้นขึ้นสู่อำนาจก็ได้ดำเนินนโยบายแข็งกร้าวกับสหรัฐและดำเนินการทวง คืนนํ้ามันในประเทศกลับมาเป็นของรัฐและพวกนายทุนรํ่ารวยในประเทศ จนในปี พ.ศ. 2549 สหรัฐอเมริกาประกาศควํ่าบาตรอาวุธทำให้เวเนซุเอลาต้องหันมาจัดหาเครื่องบินจากจีน รัสเซีย เช่น Su-30 MI-17 MI-24 K-8W Y-8 และอื่นๆอีกมากมาย
พาวเวอร์เรนเจอร์ เมก้าฟอร์ซ

พาวเวอร์เรนเจอร์ เมกะฟอร์ซ  เป็นภาพยนตร์ซีรีส์ชุดที่ 20 ของ พาวเวอร์เรนเจอร์ ได้ซื้อลิขสิทธิ์มาจาก โกเซย์เจอร์ และ โกไคเจอร์ โดย Saban Capital Group ออกฉายทาง นิคเคโลเดียน โดยแบ่งเป็น 2 ฤดูกาล ฤดูกาลแรกออกอากาศเมื่อวันที่ 2 กุมภาพันธ์ ค.ศ. 2013 ส่วนฤดูกาลที่สอง ออกอากาศในปี ค.ศ. 2014 ในชื่อภาค Super Megaforce 
ตัวละคร.
ชายหนุ่มผู้มีนิสัยเอาจริงเอาจัง
ชายหนุ่มผู้มีนิสัยสบายๆ ชอบแอบดู Gia
ชายหนุ่มที่นิสัยใจดี เขาใส่แว่น ชอบการวาดรูปเก่ง และยังถนัดในการค้นคว้าทางวิทยาศาสตร์เสมอ
หญิงสาวที่มีนิสัยรอบคอบ เป็นคนรักของ Jake
หญิงสาวที่ชอบเรื่องการออกแบบ เธอยังเป็นเพื่อนสนิทของ Troy ต่อมากลายเป็นคนรักของ Troy
ลูกชายของโจสลัด ได้คอยช่วยเหลอและปกป้องทั้งเรนเจอร์ 5 คน
Megaozord ที่เกิดจากการรวมร่างของ Dragon Mechazord , Snake Mechazord , Shark Mechazord, Phoenix Mechazord และ Tiger Mechazord เข้าไว้ด้วยกัน
ท่าไม้ตาย - Mega Strike
;Sky Gosei Great Megazord
Megazord ที่เกิดจากการรวมร่างของ Gosei Great Megazord และ Sky Brothers เข้าไว้ด้วยกัน
ท่าไม้ตาย - Sky Strike, Sky Sonic Blast
;Land Gosei Great Megazord
Megazord ที่เกิดจากการรวมร่างของ Gosei Great Megazord และ Land Brothers เข้าไว้ด้วยกัน
ท่าไม้ตาย - Land Strike, Dino Kick
;Sea Gosei Great Megazord
Mwgazord ที่เกิดจากการรวมร่างของ Gosei Great Megazord และ Sea Brothers เข้าไว้ด้วยกัน
ท่าไม้ตาย - Sea Strike, Hammerhead Strike, Head Slam
หุ่นที่เกิดจากการรวมร่างของยานพาหนะทั้ง 5 ของ Super Mega Skyship Zord, Super Mega Wheeler , Super Mega Jet Zord , Super Mega Racer กับ Super Mega Sub Zord
;Legendary Ninja Megazord
;Legendary Q-Rex Megazord
;Legendary Mystic Megazord
;Legendary Wild Force Megazord
;Legendary RPM Megazord
;Legendary Samurai Megazord
กากน้ำตาล

กากน้ำตาล (, "โมลาส" หรือ black treacle) มีรากศัพท์มาจากคำว่า “melaço” ในภาษาโปรตุเกส กากน้ำตาลเป็นของเหลวลักษณะเหนียวข้นสีน้ำตาลดำ ที่เป็นผลพลอยจากการผลิตน้ำตาลทราย ซึ่งไม่สามารถจะตกผลึกน้ำตาลได้อีก เป็นเนื้อของสิ่งที่ไม่ใช่น้ำตาลที่ละลายปนอยู่ในน้ำอ้อย ซึ่งประกอบด้วยน้ำตาลซูโครส น้ำตาลอินเวิร์ต (invert sugar) และสารเคมี เช่น ปูนขาว ที่ใช้ในการตกตะกอนให้น้ำอ้อยใส กากน้ำตาลมีระดับพลังงานระดับต่ำถึงปานกลางขึ้นอยู่กับปริมาณของน้ำที่มีอยู่ในกากน้ำตาล มีโพแทสเซียม และมีปริมาณน้ำในระดับสูง ทำให้เกิดเชื้อราได้ง่าย กากน้ำตาลแบ่งได้หลายชนิด
ประโยชน์และส่วนประกอบของกากน้ำตาล.
ประโยชน์ของกากน้ำตาลสามารถใช้ได้ในหลายอุตสหกรรมเช่น ใช้ทำปุ๋ย ใช้เลี้ยงสัตว์ใช้ผลิตแอลกอฮอล์ ใช้ในอุตสาหกรรมยีสต์ ใช้ทำผงชูรส และใช้ทำกรดน้ำส้ม แต่ส่วนใหญ่จะใช้ผลิตแอลกอฮอล์ และใช้เป็นอาหารสัตว์ สำหรับในประเทศไทยส่วนใหญ่จะใช้ในอุตสาหกรรมการผลิตแอลกอฮอล์สำหรับการผลิตสุรา และการผลิตเอทานอล เพื่อใช้เป็นส่วนผสมในการผลิตแก๊สโซฮอล์ นอกจากนี้ ยังใช้ในอุตสาหกรรมการผลิตผงชูรส อุตสาหกรรมการผลิตอาหารสัตว์ อุตสาหกรรมการผลิตยีสต์ ตลอดจนการนำกากน้ำตาลไปประยุกต์ใช้ในอุตสาหกรรมรายย่อยต่าง ๆ เช่น นำกากน้ำตาลไปใช้หมักทำปุ๋ยน้ำ ใช้ทำน้ำสกัดชีวภาพ ใช้เพาะเลี้ยงเชื้อจุลินทรีย์ เพื่อใช้ในฟาร์มกุ้ง ตลอดจนใช้ในการบำบัดน้ำทิ้ง
ส่วนประกอบของกากน้ำตาล
ก่อผา

ก่อผา เป็นพืชในสกุลก่อ กระจายพันธุ์เป็นวงกว้างในพื้นที่บริเวณตะวันออกของเอเชีย มีถิ่นกำเนิดในประเทศจีน (มณฑลเสฉวน และ มณฑลยูนนาน) ภาคเหนือของประเทศไทยและประเทศเวียดนาม สูงจากระดับน้ำทะเล 800 - 2600 เมตร 
ก่อผาเป็นต้นไม้ขนาดเล็กไม่ผลัดใบ ในธรรมชาติสูงได้ถึง 15 เมตร บางครั้ง ดูเหมือนพุ่มไม้ เมื่อต้นมีอายุมากและผิดปกติ และกิ่งบิดงอ กิ่งปกคลุมด้วยขนยาวนุ่มสีขาวครีม ตามีขนาดเล็ก ทรงกลม ปลายแหลม เป็นขนครุยที่ขอบสีแดงและขาว ใบรูปไข่ ยาว 5 - 12 ซม. กว้าง 2.5 - 6 ซม. ไม่ผลัดใบ มีรูปลิ่มหรือเกือบกลมที่ฐานใบ ด้านบนเรียบเป็นมัน ท้องใบปกคลุมด้วยขนสีออกเหลืองหนาแน่น ขอบใบหยักซี่ฟัน 5 - 10 ซี่สั้นๆ ก้านใบยาว 1 - 2 ซม. มีขนสีเทา-เหลือง ผลเปลือกแข็งมีกาบรูปถ้วย ยาว 0.9-1.1 ซม. เส้นผ่านศูนย์กลาง 0.8 ซม. คล้ายรูปไข่ ปลายยุบเป็นติ่งหนาม เหมือนไหม ก้านดอกสั้น (1.5-3 ซม.)
ตราแผ่นดินของเบลารุส

ตราแผ่นดินของเบลารุส เริ่มใช้วันที่7 มิถุนายน พ.ศ. 2538 มีส่วนประกอบคือ
แม้ว่าชาวเบลารุสจะมีอัตลักษณ์และภาษาที่แตกต่างกันทางชาติพันธุ์ แต่ก่อนหน้านี้พวกเขาไม่เคยมีอธิปไตยทางการเมืองมาก่อนปี 1991 ยกเว้นในช่วงเวลาสั้นๆ ในปี 1918 เมื่อสาธารณรัฐประชาชนเบลารุสอายุสั้นใช้นักขี่ม้าเป็นสัญลักษณ์ สัญลักษณ์ประจำชาติเบลารุสอันเป็นเอกลักษณ์ไม่ได้ถูกสร้างขึ้นอันเป็นผลมาจากการปกครองต่างประเทศของดินแดนเบลารุสโดยปรัสเซีย โปแลนด์ ลิทัวเนียและรัสเซียจนถึงศตวรรษที่ยี่สิบ
มีคำขวัญในธงชาติเบลารุส เขียนว่า สาธารณรัฐเบลารุส (เบลารุส:Рэспубліка Беларусь)
รายพระนามพระมหากษัตริย์เมารี

ขบวนการพระมหากษัตริย์เมารี (เมารี: "Kīngitanga)" เป็นขบวนการเมารีที่ก่อตั้งในชนเผ่าเมารีของเกาะเหนือ ประเทศนิวซีแลนด์ในปี ค.ศ. 1850 เพื่อที่จะสร้างตำแหน่งที่คล้ายคลึงกับพระมหากษัตริย์แห่งอาณานิคมอังกฤษเพราะเป็นแนวทางในการยุติความแปลกแยกในดินแดนของชาวเมารี พระมหากษัตริย์เมารีดำเนินงานในฐานะไม่อยู่ในขอบเขตรัฐธรรมนูญ ไม่มีอำนาจทางกฎหมายของรัฐบาลนิวซีแลนด์ 
พระมหากษัตริย์เมารีองค์ปัจจุบันคือ สมเด็จพระราชินีนาถงาไว โฮโน อิเทโป โดยดำรงตำแหน่งต่อจากพระราชบิดา สมเด็จพระราชาธิบดีตูเฮอิเตีย ปากี
ตำบลสะแกโพรง

ตำบลสะแกโพรง เป็นตำบลหนึ่งในอำเภอเมืองบุรีรัมย์ จังหวัดบุรีรัมย์ มีพื้นที่ทั้งหมดประมาณ 78.00 ตารางกิโลเมตร หรือประมาณ 49,062 ไร่ มีประชากรในปี พ.ศ. 2562 จำนวน 13,371 คน ทั้งพื้นที่ของตำบลบริหารโดยองค์การบริหารส่วนตำบลสะแกโพรง โดยที่ทำการองค์การบริหารส่วนตำบลตั้งอยู่ห่างจากศาลากลางจังหวัดบุรีรัมย์ประมาณ 21 กิโลเมตร
หมู่บ้าน.
แบ่งเขตการปกครองออกเป็น 26 หมู่บ้าน ดังนี้
<templatestyles src="Div col/styles.css"/>
รสริน จันทรา

รสริน จันทรา (ตุ้ม) เป็นนักแสดงหญิงชาวไทย ที่มีผลงานมากมาย
ประวัติ.
รสริน จันทรา (ตุ้ม) มีชื่อเมื่อแรกเกิดว่า นฤมล แก้วไทรเลิศ แต่ในปัจจุบันได้เปลี่ยนเป็น ปุณณภา แก้วไทรเลิศ เนื่องจากตัว น. เป็นกาลกิณี เกิดเมื่อวันที่ 12 ตุลาคม พ.ศ. 2504 เป็นนักแสดงหญิงชาวไทย จบการศึกษาระดับ ม.ศ.5 จากโรงเรียนนารีนุกูล จังหวัดอุบลราชธานี ระดับปริญญาตรีจากมหาวิทยาลัยสุโขทัยธรรมาธิราช กับมหาวิทยาลัยรามคำแหง และปริญญาโทด้านรัฐประศาสนศาสตร์ มหาวิทยาลัยศรีปทุม 
เข้าสู่วงการจากการชักนำของคุณวิสันต์ สันติสุชา ผู้กำกับและเจ้าของบริษัท สันติสุชาภาพยนตร์ เนื่องจากสนิทกับตากล้องภาพนิ่งของภาพยนตร์เรื่อง ครูบ้านนอก ซึ่งได้ชักชวนเธอให้ไปดูกองถ่ายภาพยนตร์และคุณวิสันต์ได้ชักชวนให้เธอมาเทสต์หน้ากล้องและให้เล่นภาพยนตร์ทันทีโดยรับบทเป็นนางเอกเรื่องแรก "สุภาพบุรุษเสือไทย" คู่กับสมบัติ เมทะนี และ จักร มหาชัย (พระเอกในสังกัดของคุณวิสันต์ สันติสุชา), "นาล่ม" คู่กับจักร มหาชัย ในปี 2522 ซึ่งภาพยนตร์เรื่องนาล่มเป็นภาพยนตร์เรื่องแรกของเธอแต่เป็นภาพยนตร์เรื่องที่ 2 ที่ออกฉายและเป็นนางเอกต่อมาอีก 3-4 เรื่อง โดยส่วนใหญ่คู่กับสมบัติ เมทะนี รวมทั้งจักร มหาชัย และ สรพงษ์ ชาตรี และรับบทนางรองในเรื่องหงส์หยก ปี 2522 ที่สรพงษ์ ชาตรี และหมี เสว่ เป็นดารานำ ตามด้วยภาพยนตร์อื่น ๆ อีกหลายเรื่อง อีกทั้งยังเล่นละครโทรทัศน์โดยช่วงแรกส่วนใหญ่เป็นละครค่ายกันตนา
ชีวิตส่วนตัว.
รสริน จันทรา เคยสมรสกับคุณนิรัตติศัย กัลย์จาฤก และมีลูกชาย 2 คน คือ 
รสริน จันทรา จัดว่าเป็นดารานิสัยดี พูดเพราะ ขณะที่เป็นสะใภ้ค่ายกันตนาเคยช่วยดูแลเรื่องเสื้อผ้าของตัวละคร ปัจจุบันสอนการแสดงให้กับกันตนาและยังคงเล่นละครมาจนถึงทุกวันนี้
เทศบาลเมืองบ้านบัว

เทศบาลเมืองบ้านบัว เป็นเทศบาลแห่งหนึ่งในอำเภอเมืองบุรีรัมย์ จังหวัดบุรีรัมย์ ครอบคลุมพื้นที่ตำบลบ้านบัวทั้งตำบล มีพื้นที่ทั้งหมดประมาณ 42.68 ตารางกิโลเมตร
ที่ตั้งและอาณาเขต.
สำนักงานเทศบาลห่างจากศาลากลางจังหวัดประมาณ 8 กิโลเมตร
หมู่บ้าน.
เทศบาลเมืองบ้านบัวครอบคลุมพื้นที่ตำบลบ้านบัวทั้งตำบล โดยตำบลดังกล่าวแบ่งเขตการปกครองออกเป็น 18 หมู่บ้าน ดังนี้
<templatestyles src="Div col/styles.css"/>